Hot Space

Hot Space ir rokgrupas Queen albums, kas izdots 1982. gada 21. maijā.

Šajā albumā Queen ir ļoti izteikti pievērsušies deju un fankmūzikai. Tas lielā mērā notika pateicoties dziesmas Another One Bites the Dust panākumiem. Albums nebija īpaši veiksmīgs divu iemeslu dēļ - disko laiks bija jau beidzies, kā arī fani bija pieraduši pie Queen roka skanējuma. Tieši tādēļ grupa ar šo albumu arī beidza eksperimentus ar žanriem, vēlāk atgriežoties pie rokmūzikas.

Dziesmas Body Language videoklipu MTV rādīt atteicās, jo tas esot bijis pārāk erotisks. Albumā tika iekļauta dziesma Under Pressure, kas tika ierakstīta kopā ar Deividu Boviju.

Albums ierakstīts no 1981. gada septembra līdz 1982. gada martam.

 Ierakstīšana 
Pirms 1979. gada grupa Queen savos albumos nekad nebija izmantojusi sintezatorus. Sākot ar albumu The Game, grupa savās dziesmās, tostarp Play the Game un Save Me, sāka izmantot Oberheim OB-X sintezatorus. Albumā "Hot Space" grupa gāja vēl tālāk, pirmo reizi ieviešot bungu mašīnu. Atkāpjoties no viņu raksturīgās 70. gadu skaņas, lielākā daļa albuma "Hot Space" ir ritma un blūza, fanka, deju un disko mūzikas sajaukums, savukārt roka dziesmas turpināja poproka virzienu, līdzīgi kā iepriekšējā albumā.

1984. gada intervijā Rodžers Teilors apstiprināja, ka Džons Dīkons bija tas, kurš pavērsa grupu pretī disko mūzikas skanējumam. Rodžers sīkāk izklāstīja, ka Džons vienmēr ir bijis ritmblūza orientēts. Viņš sarakstīja dziesmu Another One Bites The Dust, kas izrādījās gada vislabāk pārdotākais ieraksts. Rodžers domāja, ka šī dziesma pamudināja grupu izvēlēties šo ceļu. Rodžers teica, ka viņš domāja, ka grupa aizgāja par tālu un izdarīja pārāk daudz. Pēc tam visi grupā tā jutās.

Braienam Mejam un Rodžeram Teiloram nepatika jaunā skaņa, tāpēc viņi kritizēja Paulu Prenteru, Fredija Merkūrija personīgo menedžeri un viņa ietekmi uz dziedātāju. Atceroties albuma ierakstīšanas procesu Rodžers 2011. gadā stāstīja, ka viņš atklāti kritizēja virzienu, kurā Prenters veda Merkūriju un grupu. Teilors teica, ka Prenters vēlējās, lai mūzika izklausītos tā, it kā tikko būtu iegājuši geju klubā. Braiens stāstīja, ka albuma tapšana Minhenē aizņēma daudz vairāk laiku nekā parasti un grupa nonāca "dziļās emocionālās nepatikšanās" vainojot alkohola, narkotiku un ballīšu sajaukumu kā iemeslu ilgajām ierakstīšanas sesijām.

Kā apgalvoja grupas producents Reinholds Maks, Prenters, visu albuma "Hot Space" sesiju laiku bija Merkūrija ausī un ienīda rokmūziku. Prenters arī atteicās no visiem ASV radiostaciju lūgumiem runāt ar Merkūriju.

 Dziesmu saraksts 
 Pirmā puse
 "Staying Power" (Merkūrijs) - 4:10
 "Dancer" (Mejs) - 3:46
 "Back Chat" (Dīkons) - 4:31
 "Body Language" (Merkūrijs) - 4:29
 "Action This Day" (Teilors) - 3:33
 Otrā puse
 "Put Out the Fire" (Mejs) - 3:15
 "Life Is Real (Song for Lennon)" (Merkūrijs) - 3:39
 "Calling All Girls" (Teilors) - 3:53
 "Las Palabras de Amor (The Words of Love)" (Mejs) - 4:26
 "Cool Cat" (Dīkons/Merkūrijs) - 3:26
 "Under Pressure" (Queen/Bovijs) - 4:02

 Izpildītāji 

 Fredijs Merkūrijs - vokāls, klavieres, sintezatori, sintezatorbass
 Braiens Mejs - ģitāra, sintezatori, klavieres, fona vokāls, sintezatorbass, vadošais vokāls dziesmā "Las Palabras de Amor"
 Džons Dīkons - basģitāra, sintezatori, ritma ģitāra
 Rodžers Teilors - bungas, bungu mašīna, vokāls, ritma ģitāra, sintezatori
 Deivids Bovijs - vadošais vokāls un sintezatori dziesmā "Under Pressure"
 Arifs Mardins - pūšaminstrumentu aranžējumi dziesmā "Staying Power"
 Reinholds Maks - taustiņinstrumenti dziesmā "Action This Day"

Kategorija:1982. gada albumi
Kategorija:Queen albumi